Henrik Ameln
Store norske leksikon,Historie,Norsk og nordisk historie,Norges historie,Norges historie fra 1884 til 1940
Henrik Ameln var en norsk politiker (Høyre) og sakfører i Bergen fra 1903, hvor han fra 1917 også var dispasjør. Han var ordfører i sin fødeby i 1920–1922.
Ameln var formann i Det Norske Veritas i årene 1929–1945. Han var stortingsrepresentant i periodene 1913–1915 og 1922–1933 og president i Odelstinget i 1926–1927.Ameln hadde en ledende andel i blant annet omordningen av statens regnskapsvesen og av Stortingets budsjettbehandling. Den nye arbeidsordning for Stortingets komiteer, fastsatt i 1931, var også i det vesentlige Amelns verk.Et grunnlovsforslag han fremsatte, om forlengelse av stortingsperioden fra tre til fire år, ble vedtatt i 1938. Han var mangeårig medlem av Høyres sentralstyre. Les mer i Store norske leksikon Henrik Ameln i Norsk biografisk leksikon Norges historie fra 1905 til 1939 Litteratur Garvik, Olav: Henrik Ameln, 1992, isbn 82-514-0420-7